
40 DR 31.3.2011 

 
Yang Berhormat Kepong sahaja yang kadang-kadang kalau dia menyimpang pun 

tidak berapa jauh dan itu pun dia terus kembali. Sila Yang Berhormat Kepong, sebab itu 
saya suka Yang Berhormat Kepong. Sila. 

 Dr. Tan Seng Giaw [Kepong]: Tuan Pengerusi, saya ada tanya beberapa soalan 
dan salah satu mengenainya ialah bilangan PhD di bawah APEX dan kualiti PhD di bawah 
APEX setiap tahun, ini memang penting.  

 Dr. Hou Kok Chung: Tuan Pengerusi, oleh sebab saya tidak ada statistik bilangan 
PhD yang USM telah hasilkan, saya mohon notis supaya jawab secara bertulis.  

 Tuan Pengerusi: Yang itu pun kalau kira betul, APEX di bawah USM. Itu yang 
dikehendaki bukan? Itu sahaja dan jangan APEX di lain-lain universiti. Ada lagi? Jika tidak 
ada, saya kemukakan masalah. Terima kasih Yang Berhormat Menteri. 

 Ahli-ahli Yang Berhormat, masalahnya ialah bahawa wang sejumlah 
RM35,000,000 untuk Maksud B.49 di bawah Kementerian Pengajian Tinggi jadi sebahagian 
daripada Jadual hendaklah disetujukan.  

 Masalah dikemuka bagi diputuskan, dan disetujukan. 

 Wang sebanyak RM35,000,000 untuk Maksud B.49 diperintahkan jadi sebahagian 
daripada Jadual.  

  

Tuan Pengerusi: Ahli-ahli Yang Berhormat, masalahnya ialah bahawa 
perbelanjaan sebanyak RM20 untuk Maksud P.49 yang disebutkan dalam Anggaran 
Pembangunan Tambahan Kedua bagi tahun 2010 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak RM20 untuk Maksud P.49 diluluskan jadi sebahagian daripada 
Anggaran Pembangunan (Tamb.)(Bil.2) 2010.  

 
 
Maksud B.60 [Jadual] – 
Maksud P.60 [Anggaran Pembangunan (Tamb.)(Bil.2) 2010] – 

 Tuan Pengerusi: Kepala Bekalan B.60 dan kepala Pembangunan P.60 di bawah 
Kementerian Pertahanan terbuka untuk dibahas. Sila Yang Berhormat Jasin. 

 

12.34 tgh. 

 Datuk Wira Haji Ahmad Hamzah [Jasin]: Terima kasih Tuan Pengerusi kerana 
memberi saya peluang. Saya bangun untuk maksud B.60 sebanyak RM47,710,200 
diperlukan untuk menampung pembayaran kenaikan gaji dan pemberian bantuan khas 
kewangan pada tahun 2010.  

Tuan Pengerusi, pada ketika ini profesion ketenteraan kurang diminati oleh 
pemuda dan pemudi kita. Apatah lagi, profesion ini tidak dihormati, bahkan mereka bukan 
sahaja telah berkhidmat kepada negara, sanggup bermati-matian, menghabiskan sisa-sisa 
usia mereka. Jadi, seharusnya pihak kerajaan membuat satu perancangan yang benar-
benar rapi supaya kita dapat menarik minat pemuda-pemudi kita dalam menyertai profesion 
ketenteraan yang cukup mulia ini. Jadi, saya hendak tanya soalan saya, yang pertamanya, 
adakah kerajaan bercadang untuk mengkaji semula gaji-gaji tentera ini sama ada peringkat 
lain-lain pangkat atau pegawai, selaras dengan kajian yang telah dibuat untuk profesion 
polis dan juga anggota kerajaan.  

Saya hendak bagi misalan di sini, penambahan gaji tentera pada ketika ini terlalu 
sedikit untuk lain-lain pangkat dan pegawai. Misalnya, kalau lain-lain pangkat dan pegawai 
dinaikkan pangkat ke atas yang setaraf dan setara, tangga gaji mereka terus ke tangga gaji 
maksimum berbanding dengan tangga gaji pangkat asal yang disandang.  



Yang Berhormat Kepong sahaja yang kadang-kadang kalau dia menyimpang pun tidak berapa jauh dan itu pun dia terus kembali. Sila Yang Berhormat Kepong, sebab itu saya suka Yang Berhormat Kepong. Sila. Dr. Tan Seng Giaw [Kepong]: Tuan Pengerusi, saya ada tanya beberapa soalan dan salah satu mengenainya ialah bilangan PhD di bawah APEX dan kualiti PhD di bawah APEX setiap tahun, ini memang penting. Dr. Hou Kok Chung: Tuan Pengerusi, oleh sebab saya tidak ada statistik bilangan PhD yang USM telah hasilkan, saya mohon notis supaya jawab secara bertulis. Tuan Pengerusi: Yang itu pun kalau kira betul, APEX di bawah USM. Itu yang dikehendaki bukan? Itu sahaja dan jangan APEX di lain-lain universiti. Ada lagi? Jika tidak ada, saya kemukakan masalah. Terima kasih Yang Berhormat Menteri. Ahli-ahli Yang Berhormat, masalahnya ialah bahawa wang sejumlah RM35,000,000 untuk Maksud B.49 di bawah Kementerian Pengajian Tinggi jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM35,000,000 untuk Maksud B.49 diperintahkan jadi sebahagian daripada Jadual. Tuan Pengerusi: Ahli-ahli Yang Berhormat, masalahnya ialah bahawa perbelanjaan sebanyak RM20 untuk Maksud P.49 yang disebutkan dalam Anggaran Pembangunan Tambahan Kedua bagi tahun 2010 hendaklah diluluskan. Masalah dikemuka bagi diputuskan, dan disetujukan. Wang sebanyak RM20 untuk Maksud P.49 diluluskan jadi sebahagian daripada Anggaran Pembangunan (Tamb.)(Bil.2) 2010. Maksud B.60 [Jadual]- Maksud P.60 [Anggaran Pembangunan (Tamb.)(Bil.2) 2010]- Tuan Pengerusi: Kepala Bekalan B.60 dan kepala Pembangunan P.60 di bawah Kementerian Pertahanan terbuka untuk dibahas. Sila Yang Berhormat Jasin. 12.34 tgh. Datuk Wira Haji Ahmad Hamzah [Jasin]: Terima kasih Tuan Pengerusi kerana memberi saya peluang. Saya bangun untuk maksud B.60 sebanyak RM47,710,200 diperlukan untuk menampung pembayaran kenaikan gaji dan pemberian bantuan khas kewangan pada tahun 2010. Tuan Pengerusi, pada ketika ini profesion ketenteraan kurang diminati oleh pemuda dan pemudi kita. Apatah lagi, profesion ini tidak dihormati, bahkan mereka bukan sahaja telah berkhidmat kepada negara, sanggup bermati-matian, menghabiskan sisa-sisa usia mereka. Jadi, seharusnya pihak kerajaan membuat satu perancangan yang benar- benar rapi supaya kita dapat menarik minat pemuda-pemudi kita dalam menyertai profesion ketenteraan yang cukup mulia ini. Jadi, saya hendak tanya soalan saya, yang pertamanya, adakah kerajaan bercadang untuk mengkaji semula gaji-gaji tentera ini sama ada peringkat lain-lain pangkat atau pegawai, selaras dengan kajian yang telah dibuat untuk profesion polis dan juga anggota kerajaan. Saya hendak bagi misalan di sini, penambahan gaji tentera pada ketika ini terlalu sedikit untuk lain-lain pangkat dan pegawai. Misalnya, kalau lain-lain pangkat dan pegawai dinaikkan pangkat ke atas yang setaraf dan setara, tangga gaji mereka terus ke tangga gaji maksimum berbanding dengan tangga gaji pangkat asal yang disandang.